turjo4nis/wikipedia-bn-dump-20250701 huggingface dataset:
বোয়িং

দি বোয়িং কোম্পানী (ইংরেজি:The Boeing Company (উচ্চারন: /ˈboʊ.ɪŋ/ BOH-ing)) একটি অ্যামেরিকান মাল্টিনাশানাল কর্পোরেশান, যারা বিমান, রোটোরক্রাফট, রকেট, ও স্যাটেলাইট; পরিকল্পনা, তৈরি এবং বিক্রয় করে। এই কোম্পানী ভাড়া এবং পণ্য সমর্থন সেবা প্রদান করে।বোয়িং সর্ববৃহৎ আন্তর্জাতিক বিমানের নির্মাতাদের মধ্যে অন্যতম। এটি ২০১৫ সালের রাজস্বের উপরে ভিত্তি করে বিশ্বের দ্বিতীয় বৃহত্তম প্রতিরক্ষা ঠিকাদার, এবং মার্কিন যুক্তরাষ্ট্রে ডলার মূল্য দ্বারা বৃহত্তম রপ্তানিকারক।বোয়িং স্টক ডো জোন্স ইন্ডাস্ট্রিয়াল এডিয়াসের একটি অংশ।

বোয়িং কোম্পানির কর্পোরেট সদর দপ্তরটি শিকাগোতে অবস্থিত। কোম্পানির পরিচালনা প্রেসিডেন্ট ও প্রধান নির্বাহী ডেনিস মুয়েলেনবুর্গ  করেন। বোয়িং পাঁচটি প্রাথমিক বিভাগে সংগঠিত হয়: বোয়িং বাণিজ্যিক বিমানবন্দর (বিসিএ); বোয়িং ডিফেন্স, স্পেস অ্যান্ড সিকিউরিটি (বিডিএস); প্রকৌশল, অপারেশন এবং প্রযুক্তি; বোয়িং ক্যাপিটাল; এবং বোয়িং শেয়ার্ড সার্ভিসেস গ্রুপ। ২০১৩ সালে বোয়িং ফরচিনি ম্যাগাজিন "ফরচুন ৫০০" তালিকাতে (২০১৭),  61 তম স্থান দখল করে ২4 তম স্থান, 94.6 বিলিয়ন ডলার বিক্রি করেছে এবং "বিশ্বের সবচেয়ে বেশি প্রশংসিত কোম্পানি "তালিকা (২০১৮)।

তথ্যসূত্র

আরও পড়ুন 
 জেরেইডার, উইলিয়াম ওয়ান ওয়ার্ল্ড, রেডি অর নট: দ্য ম্যানিক লজিক অব গ্লোবাল ক্যাপিটালিজম। লন্ডন: পেঙ্গুইন প্রেস, ১৯৯৭. .

বহিঃসংযোগ 
 বোয়িং কোম্পানি অফিসিয়াল ওয়েবসাইট
 বোয়িং অর্ডার তালিকা, বছর থেকে দিন
 বোয়িংয়ের নতুন বিমান তালিকার ওয়েবসাইট
 ঐতিহাসিক বাৎসরিক রির্পোট

বহুজাতিক কোম্পানি
মার্কিন কোম্পানি
ব্যবসা প্রতিষ্ঠান
বোয়িং
নিউ ইয়র্ক স্টক এক্সচেঞ্জে তালিকাভুক্ত কোম্পানি
মার্কিন যুক্তরাষ্ট্রের প্রতিরক্ষা কোম্পানি
মার্কিন যুক্তরাষ্ট্রে সদর দফতর বহুজাতিক কোম্পানি
ইউনিভার্সিটি অব টেক্সাস অ্যাট অস্টিন

দ্য ইউনিভার্সিটি অব টেক্সাস অ্যাট অস্টিন (অনানুষ্ঠানিকভাবে ইউনিভার্সিটি অব টেক্সাস বা ইউটি) একটি যুক্তরাষ্ট্রের টেক্সাস অঙ্গরাজ্যের অস্টিনে অবস্থিত একটি স্টেট বিশ্ববিদ্যালয়। এটি ইউনিভার্সিটি অব টেক্সাস সিস্টেমের ফ্ল্যাগশিপ ক্যাম্পাস। ১৮৮৩ সালে এই বিশ্ববিদ্যালয়টি প্রতিষ্ঠিত হয়। এটি টেক্সাস ক্যাপিটল থেকে ০.২৫ মাইল (৪০০ মিটার) দূরে অবস্থিত।
এই বিশ্ববিদ্যালয়টি ১৯২৯ সালে মার্কিন বিশ্ববিদ্যালয়ের অ্যাসোসিয়েশন এর সদস্য হয়।এই বিশ্ববিদ্যালয়টি অ্যাকাডেমিক গবেষণার অন্যতম প্রধান কেন্দ্র । এই বিশ্ববিদ্যালয়ে সাতটি জাদুঘর এবং ১৭টি গ্রন্থাগার রয়েছে।

ক্যাম্পাস 
এই বিশ্ববিদ্যালয়টির মোট অধিকৃত এলাকা ১৪৩৮.৫ একর (৫৮২.১ হেক্টর), যার মধ্যে মূল ক্যাম্পাসের অধিকৃত এলাকা ৪২৩.৫ একর (১.৭১৪ কিলোমিটার)।

র‍্যাংকিং

অনুষদসমূহ 
 ককরেল স্কুল অব ইঞ্জিনিয়ারিং (১৮৯৪)
 ইউনিভার্সিটি অব টেক্সাস অ্যাট অস্টিন কলেজ অব কমিউনিকেশন (১৯৬৫)
 কলেজ অব এডুকেশন (১৯০৫)
 ইউনিভার্সিটি অব টেক্সাস অ্যাট অস্টিন কলেজ অব ফাইন আর্টস (১৯৩৮)
 ইউনিভার্সিটি অব টেক্সাস অ্যাট অস্টিন কলেজ অব লিবারেল আর্টস (১৮৮৩)
 ইউনিভার্সিটি অব টেক্সাস অ্যাট অস্টিন কলেজ অব ন্যাচারাল সায়েন্সেস (১৮৮৩)
 কলেজ অব ফার্মেসী
 কন্টিনিউয়িং এডুকেশন (১৯০৯)
 ইউনিভার্সিটি অব টেক্সাস অ্যাট অস্টিন গ্র্যাজুয়েট স্টাডিজ (১৯১০)
 জ্যাকসন স্কুল অব জিওসায়েন্সেস (২০০৫)
 লিন্ডন বি জনসন স্কুল অব পাবলিক অ্যাফেয়ার্স (১৯৭০)
 ম্যাককম্বস স্কুল অব বিজনেস (1922)
 ইউনিভার্সিটি অব টেক্সাস অ্যাট অস্টিন স্কুল অব আর্কিটেকচার (১৯৫১)
 ইউনিভার্সিটি অব টেক্সাস অ্যাট অস্টিন স্কুল অব ইনফর্মেশন (১৯৪৮)
 ইউনিভার্সিটি অব টেক্সাস অ্যাট অস্টিন স্কুল অব ল (১৮৮৩)
 ইউনিভার্সিটি অব টেক্সাস অ্যাট অস্টিন স্কুল অব নার্সিং (১৯৭৬)
 স্কুল অব সোশ্যাল ওয়ার্ক (১৯৫০)
 স্কুল অব আন্ডারগ্র্যাজুয়েট স্টাডিজ (২০০৮)

প্রাক্তন শিক্ষার্থী 
 আর্নেস্ট অ্যালেন এমারসন, টুরিং পুরস্কার বিজয়ী, ২০০৭
 মাইকেল ডেল, ডেল এর প্রতিষ্ঠাতা
 জন ম্যাক্সওয়েল কুতসি, ডক্টরেট, ১৯৬৮
 লরা বুশ, মার্কিন যুক্তরাষ্ট্রের সাবেক ফার্স্ট লেডি
 ফাওয়াজ টি উলাবি, আইইইই ইলেক্ট্রোম্যাগনেটিক্স অ্যাওয়ার্ড (২০০১), আইইইই এডিসন মেডেল (২০০৬). আইইইই জেমস এইচ মুলিগান জুনিয়র এডুকেশন মেডেল (২০১২)

কৃতি শিক্ষক 
 আর্নেস্ট অ্যালেন এমারসন, টুরিং পুরস্কার বিজয়ী, ২০০৭
 জন আর্চিবল্ড হুইলার, পদার্থবিজ্ঞানী
 স্টিভেন ভেইনবার্গ, পদার্থবিজ্ঞানে নোবেল পুরস্কার বিজয়ী, ১৯৭৯
 রবার্ট মেটক্যাফ, আইইই মেডেল অব অনার ১৯৯৬, ন্যাশনাল মেডেল অব টেকনোলজি অ্যান্ড ইনোভেশন ২০০৩

তথ্যসূত্র 

মার্কিন যুক্তরাষ্ট্রের বিশ্ববিদ্যালয়
টেক্সাসের বিশ্ববিদ্যালয় ও কলেজ
১৮৮৩-এ প্রতিষ্ঠিত শিক্ষাপ্রতিষ্ঠান
টেক্সাসের সরকারি বিশ্ববিদ্যালয় ও মহাবিদ্যালয়
১৮৮৩-এ প্রতিষ্ঠিত বিশ্ববিদ্যালয় ও কলেজ
লামার বিশ্ববিদ্যালয়

লামার বিশ্ববিদ্যালয় যুক্তরাষ্ট্রের টেক্সাস অঙ্গরাজ্যের বোমন্ট নামক শহরে অবস্থিত একটি বিশ্ববিদ্যালয়। লামার বিশ্ববিদ্যালয় ব্যাচেলর্স, মাস্টার্স এবং ডক্টরেট ডিগ্রি প্রদান করে।

তথ্যসূত্র

বহিঃসংযোগ 

 Official website
 Official Athletics website

মার্কিন যুক্তরাষ্ট্রের বিশ্ববিদ্যালয়
টেক্সাসের বিশ্ববিদ্যালয় ও কলেজ
১৯২৩-এ প্রতিষ্ঠিত শিক্ষাপ্রতিষ্ঠান
টেক্সাসের সরকারি বিশ্ববিদ্যালয় ও মহাবিদ্যালয়
১৯২৩-এ প্রতিষ্ঠিত বিশ্ববিদ্যালয় ও কলেজ
শওকত আলী (দ্ব্যর্থতা নিরসন)

শওকত আলী - বাংলাদেশের কথাসাহিত্যিক।
 শওকত আলী (বীর প্রতীক) –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।
 শওকত আলী (রাজনীতিবিদ) –বাংলাদেশের ভাষা আন্দোলনের নেতা।
 শওকত আলী (ডেপুটি স্পিকার) –বাংলাদেশের রাজনীতিবিদ।
 শওকত আলী (আইনজীবী) –বাংলাদেশের রাজনীতিবিদ ও দিনাজপুর-৫ আসনের সাবেক সংসদ সদস্য।
 শওকত আলী (অধ্যাপক) -বেগম রোকেয়া বিশ্ববিদ্যালয়ের উপাচার্য।

আরও দেখুন 

 এ বি এম শওকত আলী - বাংলাদেশ ইউনিভার্সিটি অব বিজনেস অ্যান্ড টেকনোলজির (বিইউবিটি) উপাচার্য।
 এ এম এম শওকত আলী – বাংলাদেশের সাবেক কৃষি সচিব ও তত্ত্বাবধায়ক সরকারের সাবেক উপদেষ্টা।
 শওকত আলি (রাজনীতিবিদ) - ভারতীয় মুসলিম জাতীয়তাবাদী ও খিলাফত আন্দোলনের নেতা।
হাইডেলবার্গ বিশ্ববিদ্যালয়

হাইডেলবার্গ বিশ্ববিদ্যালয় বা রুপ্রেশ্ট-কার্লস-উনিভার্যিটেট হাইডেলবুর্গ () হচ্ছে জার্মানির হাইডেলবার্গে অবস্থিত একটি সরকারি গবেষণামূলক বিশ্ববিদ্যালয়। ১৩৮৬ সালে প্রতিষ্ঠিত এই বিশ্ববিদ্যালয়টি জার্মানির সবচেয়ে প্রাচীন বিশ্ববিদ্যালয় ও পবিত্র রোমান সাম্রাজ্যে প্রতিষ্ঠিত তিনটি বিশ্ববিদ্যলয়ের একটি। ১৮৯৯ সাল থেকে এখানে কো-এডুকেশন প্রচলিত রয়েছে। বর্তমানে বিশ্ববিদ্যালয়টির অনুষদ সংখ্যা ১২। বিশ্ববিদ্যালয়টিতে আন্ডারগ্রাজুয়েট, গ্রাজুয়েট, ও পোস্টগ্রাজুয়েট লেভেলে প্রায় ১০০টি ভিন্ন ভিন্ন বিষয়ে ডিগ্রি নেওয়ার সুযোগ রয়েছে।  এটি জার্মান এক্সেলেন্স বিশ্ববিদ্যালয়ের অন্তর্গত। সেই সাথে এটি লিগ অফ ইউরোপিয়ান রিসার্চ ইউনিভার্সিটিজ ও কোইম্ব্রা গ্রুপের প্রতিষ্ঠাতা সদস্য।

পাদটীকা ও তথ্যসূত্র

তথ্যসূত্র

আরও পড়ুন

বহিঃসংযোগ 

 হাইডেলবার্গ বিশ্ববিদ্যালয়
 University of Heidelberg
 Heidelberg Alumni International
 Photo Gallery #1
 Photo Gallery #2
 Photo Gallery #3 

 হাইডেলবার্গ শহর
 Heidelberg.de
 Old Heidelberg.com

 অন্যান্য
 Drink! The Student Prince@youtube
 Matriculation Register (1386 - 1920)

জার্মানির বিশ্ববিদ্যালয়
বাডেন-ভুয়ের্টেমবার্গের শিক্ষাপ্রতিষ্ঠান
হাইডেলবার্গ
১৩৮৬-এ প্রতিষ্ঠিত
কোইম্ব্রা গ্রুপ
১৪শ শতাব্দীতে প্রতিষ্ঠিত শিক্ষাপ্রতিষ্ঠান
২০০৮ গ্রীষ্মকালীন অলিম্পিকে মল্লক্রীড়া – পুরুষদের লং জাম্প

২০০৮ অলিম্পিক গেমসে পুরুষদের লং জাম্প প্রতিযোগিতা আগস্টের ১৬ ও ১৮তারিখে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

১৯৮০ গ্রীষ্মকালীন অলিম্পিকস আমেরিকা বয়কট করে; সেটি ছাড়া এবারই প্রথম কোনো আমেরিকান অলিম্পিকের এই বিভাগের অন্তিমপর্যায়ে অংশ নেয়নি। অন্যদিকে, এই অলিম্পিকে পানামা প্রথমবারের জন্য স্বর্ণ পদক লাভ করে।

রেকর্ড 
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

ফলাফল

যোগ্যতানির্ণায়ক পর্ব 

ন্যূনতম ৮.১৫ মিটার (Q) বা সেরা ১২জন প্রতিযোগী (q) ফাইনালে যাবে।

ফাইনাল

তথ্যসূত্র 

২০০৮ গ্রীষ্মকালীন অলিম্পিকে মল্লক্রীড়া
ওয়ারশ স্মৃতিসৌধ

ওয়ারশ স্মৃতিসৌধ পোল্যান্ডের রাজধানী ওয়ারশ শহরের কেন্দ্রে স্থাপিত একটি দর্শনীয় স্মৃতিসৌধ। "ওয়ারশ জাগরণ"-এর স্মৃতির প্রতি শ্রদ্ধা জানাতে ১৯৮৮ খ্রিষ্টাব্দে এই সৌধটি নির্মাণ করা হয়। দ্বিতীয় বিশ্বযুদ্ধের সময় হিটলারের নির্দেশে নাৎসি বাহিনী ওয়ারসো নগরীকে ধুলিস্মাৎ করে দেয়। এসময় সাধারণ মানুষ জেগে ওঠে এবং যুদ্ধ করে। পোলিশ সেনাবাহিনীর সঙ্গে কাঁধে কাঁধ মিলিয়ে যুদ্ধে অংশগ্রহণ করে পোল্যাণ্ডের সর্বস্তরের সাধারণ মানুষ। এই ঘটনাই ইতিহাসে "ওয়ারসো জাগরণ" হিসেবে উল্লিখিত। এই স্মৃতিসৌধটি শহরের ক্রসিনস্কি চত্বরে অবস্থিত। তবে এই স্মৃতিসৌধটি নিয়ে কিছুটা বির্তকও আছে কেননা সোভিয়েত সেনাবাহিনীর ভূমিকার স্বরূপ নিয়ে স্বচ্ছতা ছিল না।

স্মৃতিসৌধের মূর্তিগুলো দুভাগে ভাগে করা যায়। এক ভাগে 'ইনসার্জেন্ট ইউনিট' যাতে পোলিশ সেনাবাহিনীর যেসব সদস্য যুদ্ধে নিহত হয়েছিলেন এবং যুদ্ধে অংশ নিয়েছিলেন তাদের স্মৃতি তর্পণ করা হয়েছে। দ্বিতীয় অংশটি হলো ‘এক্সোডাস গ্রুপ’ যাতে নাৎসী বাহিনীকে রুখে দাঁড়ানো সাধারণ মানুষদের স্মৃতি তর্পণ করা হয়েছে। ১৯৪৪ খ্রিষ্টাব্দে যখন নাৎসি বাহিনীর হাতে ধ্বংস অনিবার্য হয়ে উঠে তখন ভূগর্ভস্থ পয়ঃপ্রণালীর মধ্য দিয়ে অগ্রসর হয়ে অতর্কিতে হামলা চালায় পোলিশ বাহিনী। যোগ দেয় সাধারণ মানুষ। ৬৩ দিন ধরে চলে প্রবল যুদ্ধ। পোলিশদের সম্বল সাধারণ রাইফেল, মলোটভ ককটেল আর তলোয়ার। নাৎসিদের ছিল ট্যাংক, সাজোঁয়া বাহিনী এবং বিমানবহর। পোলিশদের পরাজয় ছিল অবধারিত। নাৎসিদের নিধনযজ্ঞে প্রায় ৫ লক্ষ পোলিশ নিহত হয়। এসময় নদীর অপর পার্শ্বে সোভিয়েত বাহিনী নিষ্ক্রীয় হয়ে অপেক্ষায় ছিল।

তথ্যসূত্র 

স্মৃতিস্তম্ভ ও স্মারক
যুদ্ধসৌধ
পোল্যান্ডের ইতিহাস
নাৎসী বাহিনী
ইসাম নিমা

ইসাম নিমা (, জন্ম ৮ই এপ্রিল ১৯৭৯ এল বিয়ার, আলজিয়ার্স-এ) একজন আলজেরীয় ক্রীড়াবিদ যিনি দীর্ঘ লাফে বিশেষ দক্ষ।

২০০৭ সালের জুলাই মাসে জারাগোজাতে তিনি ব্যক্তিগত সেরা ৮.২৬ মিটার লাফান।

তথ্যসূত্র 
 

১৯৭৯-এ জন্ম
জীবিত ব্যক্তি
Long jumpers
Algerian athletes
People from El Biar
২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
আলজেরিয়ার অলিম্পিক ক্রীড়াবিদ
২১শ শতাব্দীর আলজেরীয় ব্যক্তি
কুর্চি

কুর্চি বা কুরচি ক্ষুদ্র পত্রমোচী বৃক্ষ। Apocynaceae পরিবারের এই গাছের বৈজ্ঞানিক নাম Holarrhena pubescens। এছাড়া কুরচিকে কুটজ, ইন্দ্রযব, ইন্দ্রজৌ, বৎসক, কলিঙ্গ, প্রাবৃষ্য, শত্রুপাদপ, সংগ্রাহী, পান্ডুরদ্রুম, মহাগন্ধ, কোটিশ্বর নামেও পরিচিত। এদের পরিবারের নাম Apocynaceae। এর আদি বাসস্থান  মধ্য ও দক্ষিণ আফ্রিকা, ভারতীয় উপমহাদেশ, ইন্দোচিন এবং চীনের কিছু অংশে। এটি পেটেরোগের জন্য একটি দুর্দান্ত ওষুধ এবং  হোমিওপ্যাথি চিকিৎসায় টিংচার হিসাবে ব্যবহার হয়।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

বর্ণনা 
কুর্চির কাণ্ড সরল, উন্নত এবং শীর্ষ অজস্র উর্দ্ধমুখী শাখায় ডিম্বাকৃতি, কখনোবা এলোমেলো। বাকল অমসৃণ, হালকা ধূসর। শীতের শেষে পাতা ঝরে গেলেও বসন্তের শেষে এই শূন্যতা কচি পাতায় ভরে উঠে। পাতা লম্ব-ডিম্বাকৃতি, মসৃণ আর বিন্যাস হয় বিপ্রতীপ। কুর্চির স্বাভাবিক উচ্চতা ১০-২০ ফুট, কিন্তু ২-৪ ফুট উঁচু গাছেও অনেক সময় মুকুল ধরে। কুর্চির আরো একটি বৈশিষ্ট্য হলো সারা বর্ষা ধরে কয়েকবার এর ফুল ফোটে।

ফুল ও ফল
কুর্চি-মঞ্জরীতে ফুলের সংখ্যা কম হলেও বিক্ষিপ্ত মঞ্জরী সংখ্যা অজস্র। ফুল রঙ্গন ফুলের মতো, নিচের অংশ নলাকৃতি এবং উপর মুক্ত পাপড়িতে ছড়ানো। ৫টি পাপড়ির মুক্ত অংশ ঈষৎ বাঁকানো, বর্ণ দুধসাদা এবং তীব্র সুগন্ধী কিন্তু মধুর। গোত্রীয় বৈশিষ্ট্যের রীতি অনুযায়ী পরাগচক্র দলের গভীরে অদৃশ্য। দুটি গর্ভকেশর প্রায় মুক্ত এবং এজন্য একই ফুল থেকে দুটি ফল জন্মে। এই সজোড় ফল দুটি সরু, লম্বা এবং বীজ বহু সংখ্যক, রোমশ ও ঘনবাদামী। বাতাসে বীজ ছড়ায়।

ঔষধি গুণ
কুর্চি ভেষজগুণে সমৃদ্ধ। ফুল, ফল, বাকল সবই আমাশয় সারাতে ঔষধ হিসাবে ব্যবহার করা হয়।

আরও দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

বাংলাদেশের রক্ষিত উদ্ভিদ
পত্রমোচী বৃক্ষ
ঔষধি উদ্ভিদ
এশিয়ার উদ্ভিদ
আফ্রিকার উদ্ভিদ
ফ্রেডরিক স্যাঙ্গার

ফ্রেডরিক স্যাঙ্গার (১৩ আগস্ট ১৯১৮ - ১৯ নভেম্বর ২০১৩) একজন ইংরেজ প্রাণরসায়নবিদ। তিনি রসায়নে দুইটি নোবেল পুরস্কারপ্রাপ্ত প্রথম ব্যক্তি ছিলেন
।
পুষ্টি জগতের প্রোটিনের গঠনের ইতিবৃত্ত আসে ড. ফ্রেডিরিখের গবেষণা ও চিন্তার সূত্র ধরে। প্রোটিনের রাসায়নিক রূপ দাঁড় করানোর জন্য ১৯৫৮ সালে প্রথমবার নোবেল পান তিনি।পরবর্তীতে নিউক্লিক এসিডের বেস সিকোয়েন্স নিয়ে গবেষণার স্বীকৃতি স্বরূপ ১৯৮০ সালে রসায়নেই পুনরায় নোবেল পুরস্কার লাভ করেন।

জন্ম ও শিক্ষাজীবন 

১৯১৮ সালে ইংল্যান্ডের গ্লুচেস্টারশায়ার শহরে জন্ম ফ্রেডরিকের। বাবার পথ ধরে চিকিৎসক হওয়ার স্বপ্ন ছিল তার ছোটবেলাতে। তবে শেষ পর্যন্ত কেমব্রিজ বিশ্ববিদ্যালয়ে প্রাণরসায়নবিদ্যার ওপরেই তিনি উচ্চ শিক্ষা নেন। স্যাঙ্গার ১৯৪৩ সালে ডক্টরেট ডিগ্রি লাভ করেন।

কর্মজীবন

সম্মাননা 
 ফেলো অব দ্য রয়েল সোসাইটি - ১৯৫৪
 কমান্ডার অব দ্য অর্ডার অব দ্য ব্রিটিশ এম্পায়ার - ১৯৫৩
 অর্ডার অব দ্য কম্প্যানিয়ন্স অব অনার - ১৯৮১
 অর্ডার অব মেরিট (কমনওয়েলথ) - ১৯৮৬
 রয়েল মেডেল - ১৯৬৯
 কপলি মেডেল - ১৯৭৭

তথ্যসূত্র

বহিঃসংযোগ 
 The Sanger Institute
 About the 1958 Nobel Prize
 About the 1980 Nobel Prize
 Fred Sanger 2001 Video Documentary by The Vega Science Trust
 National Portrait Gallery 
 Frederick Sanger interviewed by Alan Macfarlane, 24th August 2007 (film) 
 . Interviewed by Lewis Wolpert. Duration 1 hour.

১৯১৮-এ জন্ম
২০১৩-এ মৃত্যু
নোবেল বিজয়ী রসায়নবিদ
কপলি পদক বিজয়ী
ইংরেজ অজ্ঞেয়বাদী
ইংরেজ নোবেল বিজয়ী
ইউরোপীয় আণবিক জীববিজ্ঞান সংস্থার সদস্য
কেমব্রিজ বিশ্ববিদ্যালয়ের শিক্ষক
কমান্ডার অব দি অর্ডার অব দ্য ব্রিটিশ এম্পায়ার
রয়েল সোসাইটির সভ্য
ব্রিটিশ নোবেল বিজয়ী
ফরাসি বিজ্ঞান একাডেমির সদস্য
রয়েল পদক বিজয়ী
ধর্মতত্ত্ব

ধর্মতত্ত্ব () হলো ঐশ্বরিক প্রকৃতি বা ধর্মীয় বিশ্বাসের পদ্ধতিগত অধ্যয়ন। তত্ত্বটি সাধারণত বিশ্ববিদ্যালয় ও শিক্ষালয়ে কেতাবি বিষয় হিসেবে পড়ানো হয়। এটি অতিপ্রাকৃত বিশ্লেষণের অনন্য বিষয়বস্তুর সাথে নিজেকে দখল করে, তবে ধর্মীয় জ্ঞানতত্ত্বের সাথেও কারবার করে, উদ্ঘাটন বা দৈববাণীর প্রশ্নের উত্তর দেয় এবং জিজ্ঞাসা করে। উদ্ঘাটন ঈশ্বর, দেবতা বা দেবতাদের গ্রহণের সাথে সম্পর্কিত, যেমনটি কেবলমাত্র প্রাকৃতিক জগতের অতীন্দ্রিয় বা ঊর্ধ্বে নয়, কিন্তু প্রাকৃতিক বিশ্বের সাথে যোগাযোগ করতে এবং মানবজাতির কাছে নিজেকে প্রকাশ করতে ইচ্ছুক ও সক্ষম।

ধর্মতত্ত্ববিদরা বিভিন্ন ধরনের বিশ্লেষণ এবং যুক্তি ব্যবহার করেন (অভিজ্ঞতামূলক, দার্শনিক, নৃতাত্ত্বিক,  ঐতিহাসিক, এবং অন্যান্য) ধর্মীয় বিষয়গুলিকে বুঝতে, ব্যাখ্যা করতে, পরীক্ষা করতে, সমালোচনা করতে, রক্ষা করতে বা প্রচার করতে। পরানীতিশাস্ত্র এবং মামলা আইনের দর্শনের মতো, যুক্তিগুলি প্রায়ই পূর্বে সমাধান করা প্রশ্নগুলির অস্তিত্ব ধরে নেয়, এবং নতুন পরিস্থিতিতে নতুন অনুমান প্রলুব্ধ করতে তাদের থেকে উপমা তৈরি করে বিকাশ করে।

ধর্মতত্ত্বের অধ্যয়ন একজন ধর্মতাত্ত্বিককে তাদের নিজস্ব ধর্মীয় ঐতিহ্য, অন্য ধর্মীয় ঐতিহ্য, আরও গভীরভাবে বুঝতে সাহায্য করতে পারে, অথবা এটি তাদের কোনো নির্দিষ্ট ঐতিহ্যের উল্লেখ ছাড়াই দেবত্বের প্রকৃতি অন্বেষণ করতে সক্ষম হতে পারে। ধর্মতত্ত্ব প্রসারিত, সংস্কার করতে, অথবা ধর্মীয় ঐতিহ্যকে ন্যায়সঙ্গত করতে; অথবা এটি তুলনা করতে, আপত্তি (যেমন বাইবেলের সমালোচনা) বা বিরোধিতা করতে (যেমন অধর্ম) ধর্মীয় ঐতিহ্য বা বিশ্বদর্শন ব্যবহার করা যেতে পারে। ধর্মতাত্ত্বিককে ধর্মতত্ত্ব ধর্মীয় ঐতিহ্যের মাধ্যমে বর্তমান পরিস্থিতি বা প্রয়োজন মোকাবেলায় সাহায্য করতে পারে, অথবা বিশ্বের ব্যাখ্যা সম্ভাব্য উপায় অন্বেষণ করতে।

তথ্যসূত্র

বহিঃসংযোগ 

 "Theology" on Encyclopædia Britannica
 Chattopadhyay, Subhasis. "Reflections on Hindu Theology" in Prabuddha Bharata or Awakened India 120(12): 664–672 (2014). . Edited by Swami Narasimhananda.
 

ধর্মতত্ত্ব
ধর্ম ও বিজ্ঞান
ভূকেন্দ্রিক মডেল

জ্যোতির্বিজ্ঞানে ভূকেন্দ্রিক মডেল(ইংরেজি ভাষায়: Geocentric model) বলতে এমন একটি বিশ্ব ব্যবস্থা বোঝায় যেখানে পৃথিবী বিশ্বের কেন্দ্রে অবস্থিত এবং তাকে কেন্দ্র করে অন্য সকল বস্তু আবর্তন করে। এর অন্য নাম ভূকেন্দ্রিক মতবাদ, ভূকেন্দ্রিকতাবাদ বা টলেমীয় জগৎ বা টলেমীয় ব্যবস্থা। অনেক সভ্যতায়ই এই মডেল খুব গ্রহণযোগ্যতা পেয়েছিল, যেমন প্রাচীন গ্রিক সভ্যতা। এজন্য অনেক গ্রিক দার্শনিককেই পৃথিবীকে মহাবিশ্বের কেন্দ্র হিসেবে বিবেচনা করতে দেখা যায়। এর উল্লেখযোগ্য উদাহরণ হচ্ছে এরিস্টটলীয় পদার্থবিদ্যা এবং টলেমির জগৎ।

দুটি খুবই সাধারণ পর্যবেক্ষণ পৃথিবীকে মহাবিশ্বের কেন্দ্র হিসেবে প্রতিষ্ঠিত করেছিল। প্রথমত, তারা, সূর্য এবং গ্রহগুলো প্রতিদিন নিয়ম করে পৃথিবীর চারদিকে আবর্তন করছে বলে মনে হয়। প্রতিটি তারা একটি খ-গোলকের মধ্যে প্রথিত আছে বলে মনে হতো, যে খ-গোলকের কেন্দ্র পৃথিবী এবং যে গোলকটি পৃথিবীর উত্তর উ দক্ষিণ মেরু দিয়ে অতিক্রমকারী একটি অক্ষ রেখার সাপেক্ষে প্রতিদিন আবর্তিত হয়। তারার অবস্থান বিষুব রেখার যত নিকটে ছিল তাকে তত বেশি দূরত্ব অতিক্রম করতে দেখা যেতো এবং সকল তারাই একদিনের ব্যবধানে তার পূর্বের উদিত হওয়ার অবস্থানে ফিরে আসতো। দ্বিতীয়ত, পৃথিবীতে অবস্থানকারী একজন পর্যবেক্ষকের সাপেক্ষে পৃথিবীর কোন গতি নেই, সে কঠিন, সুস্থিত এবং নিশ্চল। অন্য কথায়, পৃথিবী সম্পূর্ণ স্থির অবস্থায় আছে।

প্রাচীন গ্রিক ও মধ্যযুগীয় দার্শনিকরা ভূকেন্দ্রিক মডেল গ্রহণের পাশাপাশি মনে করতেন পৃথিবীর গোলকাকৃতির। আরও প্রাচীন কিছু পৌরাণিক কাহিনীতে পৃথিবীকে সমতল হিসেবে বিবেচনা করা হতো যার সাথে এর স্পষ্ট বিরোধ রয়েছে। অবশ্য প্রাচীন গ্রিসের দার্শনিকরা মনে করতেন সকল গ্রহের কক্ষপথ বৃত্তাকার। সপ্তদশ শতকের পূর্বে এই বৃত্তাকার কক্ষপথ সম্পর্কে কেউ খুব একটা সন্দেহ পোষণ করেননি। নিকোলাউস কোপের্নিকুস এবং ইয়োহানেস কেপলারের মত বিজ্ঞানীদের গবেষণার বদৌলতে অবশেষে উপবৃত্তাকার কক্ষপথের ধারণা প্রতিষ্ঠিত হয়।

টলেমির ভূকেন্দ্রিক মতবাদ অবলম্বন করে প্রায় ১৫০০ বছর সব ধরনের জ্যোতিষতাত্ত্বিক ছক তৈরি করা হতো। ১৬শ এবং ১৭শ শতকের মধ্যে এই মতবাদ ধীরে ধীরে গ্রহণযোগ্যতা হারায় এবং কোপের্নিকুস, কেপলার এবং গালিলেওদের হাত ধরে এক সময় সৌরকেন্দ্রিক মডেল (যাতে সূর্যকে কেন্দ্র হিসেবে বিবেচনা করা হয়) পূর্ণ গ্রহণযোগ্যতা পায়। অবশ্য ভূকেন্দ্রিক থেকে সৌরকেন্দ্রিক মতবাদে স্থানান্তরের এই পথ কুসুমাস্তীর্ণ ছিল না। একদিকে ক্যাথলিক চার্চ তাদের বর্ণনামতে ঈশ্বরের সর্বশেষ্ঠ সৃষ্টি মানুষের আবাসস্থলকে মহাবিশ্বের কেন্দ্র না ভেবে থাকতে পারছিল না, অন্যদিকে অনেকে পৃথিবীকে কেন্দ্র করে সবকিছু আবর্তিত হচ্ছে এই প্রত্যক্ষ পর্যবেক্ষণটি দুর্বল একটি তত্ত্বের কারণে ছেড়ে দিতে রাজি ছিলেন না।

টলেমীয় মডেল 

টলেমি প্রথমে তিন ধরনের কক্ষপথের চিন্তা করেছিলেন: উৎকেন্দ্রিক, মন্দবৃত্ত এবং ইকুয়েন্ট। সকল ক্ষেত্রেই ধরে নিয়েছিলেন, গ্রহগুলো পৃথিবীকে বা পৃথিবীর খুব কাছের একটি বিন্দুকে কেন্দ্র করে আবর্তিত হয়। পৃথিবী নিজে ছিল সম্পূর্ণ স্থির। উৎকেন্দ্রিক (eccentric) মডেলে গ্রহগুলো যে বৃত্তাকার কক্ষপথে আবর্তন করে পৃথিবীকে তার কেন্দ্র থেকে একটু দূরে স্থাপন করা হয়।

তথ্যসূত্র 

জ্যোতির্বিজ্ঞানের ইতিহাস
বিজ্ঞানের ইতিহাস
পরিত্যক্ত বৈজ্ঞানিক তত্ত্ব
মহাজাগতিক স্থানাঙ্ক পদ্ধতি
২০০৮ গ্রীষ্মকালীন অলিম্পিকে মল্লক্রীড়া – মহিলাদের লং জাম্প

২০০৮ অলিম্পিক গেমসে মহিলাদের লং জাম্প প্রতিযোগিতা আগস্টের ১৯ ও ২২তারিখে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

রেকর্ড 
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

ফলাফল 
নিম্নলিখিত শব্দসংক্ষেপগুলি ব্যবহার করা হয়েছে, -

 Q = হিটে নির্দিষ্ট স্থানের ভিত্তিতে যোগ্যতাঅর্জনকারী (qualification by place)
 q = হিটে সেরা সময়ের ভিত্তিতে যোগ্যতাঅর্জনকারী (qualification by time)
 DNS = শুরু করেননি (did not start)
 DNF = শেষ করেননি (did not finish)
 DSQ = অপসৃত (disqualification)

 PB = ব্যক্তিগত সেরা (personal best)
 SB = মরশুম সেরা (season best)
 NR = জাতীয় রেকর্ড (national record)
 CR = মহাদেশীয় রেকর্ড (continental record)
 OR = অলিম্পিক রেকর্ড (olympic record)
 WR = বিশ্ব রেকর্ড (world record)

যোগ্যতানির্ণায়ক পর্ব 

ন্যূনতম ৬.৭৫ মিটার (Q) বা সেরা ১২জন প্রতিযোগী (q) ফাইনালে যাবে।

ফাইনাল 
২২শে আগস্ট ২০০৮ - সন্ধ্যা ৭:২০

তথ্যসূত্র 

২০০৮ গ্রীষ্মকালীন অলিম্পিকে মল্লক্রীড়া
শাহ মোহাম্মদ ফারুক

ড: শাহ মোহাম্মাদ ফারুক একজন বাংলাদেশী বিজ্ঞানী এবং অধ্যাপক। তিনি 
কলেরার জীবাণু ভিব্রিও কলেরীর একজন অগ্রগণ্য গবেষক।  তিনি খাদ্যবাহিত ও পানিবাহিত রোগসৃষ্টিকারী ব্যাক্টেরিয়া নিয়ে গবেষণা করেন। বর্তমানে তিনি Independent University, Bangladesh (IUB) এর School of Environment and Life Sciences এর ডীন। তিনি The World Academy of Sciences (TWAS) এবং  বাংলাদেশ বিজ্ঞান একাডেমি এর একজন ফেলো।

শৈশব 
শাহ মোহাম্মদ ফারুক ১৯৫৬ সালে যশোর জেলায় জন্মগ্রহণ করেন।

শিক্ষাজীবন 
তিনি যশোর জিলা স্কুল ও ঝিনাইদহ ক্যাডেট কলেজে পড়াশোনা করেন। তিনি ঢাকা বিশ্ববিদ্যালয় এর প্রাণরসায়ন ও অণুপ্রাণবিজ্ঞান বিভাগ থেকে ১৯৭৮ সালে বিএসসি ও ১৯৭৯ সালে এমএসসি ডিগ্রি অর্জন করেন। তিনি ১৯৮৮ সালে যুক্তরাজ্যের রিডিং বিশ্ববিদ্যালয় থেকে ডক্টরেট ডিগ্রি অর্জন করেন।

পুরস্কার 
তিনি ২০০৫ সালে মেডিকেল সায়েন্সে ওয়ার্ল্ড অ্যাকাডেমী অব সায়েন্সেস প্রাইজ ২০০৫ লাভ করেন।

তথ্যসূত্র

বহিঃসংযোগ 
 Dr Shah M Faruque rewarded
  
 Bangladeshi scientist discovers cause of cholera
 একটি নিরীহ জীবাণু কলেরা রোগের কারণ ঘটাতে পারে: ডঃ ফারুক
 Bangladeshi scientist makes breakthrough in understanding how cholera bacteria become deadly
 A Crisis Beyond Haiti

১৯৫৬-এ জন্ম
জীবিত ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের শিক্ষক
বাংলাদেশী বিজ্ঞানী
যশোর জিলা স্কুলের প্রাক্তন শিক্ষার্থী
বাংলাদেশ বিজ্ঞান একাডেমির ফেলো
যশোর জেলার ব্যক্তি
ইন্ডিপেন্ডেন্ট বিশ্ববিদ্যালয়, বাংলাদেশের শিক্ষক
ঝিনাইদহ ক্যাডেট কলেজের প্রাক্তন শিক্ষার্থী
পরিবহণ (তাপ)

যে পদ্ধতিতে পদার্থের অণুগুলো তাদের নিজস্ব স্থান পরিবর্তন না করে শুধু স্পন্দনের মাধ্যমে এক অণু তার পার্শ্ববর্তী অণুকে তাপ প্রদান করে পদার্থের উষ্ণতর অংশ থেকে শীতলতর অংশে তাপ সঞ্চালিত করে সেই পদ্ধতিকে পরিবহন বলে। 
তাপ পরিবহনের জন্য জড় মাধ্যমের প্রয়োজন। এ পদ্ধতিতে পদর্থের উষ্ণতর অণুগুলো তাপ গ্রহণ করে নিজের অবস্থানে থেকে স্পন্দিত হতে থাকে। এ স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে, সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চালিত করে। যে মাধ্যমের অণুগুলো যত বেশি সুদৃড় সেখানে পরিবহন তত বেশি হয়ে থাকে। কঠিন পদার্থের মধ্যদিয়ে তাপের পরিবহন সবচেয়ে বেশি হয়, তরলে তার চেয়ে কম, বায়বীয় পদার্থে অত্যন্ত কম এবং শূণ্যস্থানে কোন পরবহণ হয় না।
যেমন- একটি ধাতব দণ্ডের এক প্রান্ত আগুনে অন্য প্রান্ত হাতে ধরে রাখলে কিছুকক্ষণ পরেই হাতে বেশ গরম বোধ হয়। দণ্ডের যে প্রান্ত আগুনের মধ্যে আছে সেই অংশের অণুগুলো আগুন থেকে তাপ গ্রহণ করে নিজের অবস্থানে থেকে স্পন্দিত হতে থাকে। এই স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে। সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চালিত করে। এভাবে তাপ দণ্ডের উষ্ণতর অংশ থেকে শীতলতর অংশে সঞ্চালিত হওয়ার পদ্ধতিই পরিবহন।

তথ্যসূত্র 

মাধ্যমিক পদার্থবিজ্ঞান বই (অধ্যায়-১১; পৃষ্ঠা-১৫৮)
অসম্পূর্ণ পদার্থবিজ্ঞান নিবন্ধ
তাপ সঞ্চালন
ভৌত রাশি
পরিবহন ঘটনা
কাজী গোলাম মাহবুব

কাজী গোলাম মাহবুব (জন্ম: ২৩ ডিসেম্বর, ১৯২৭ মৃত্যু: ১৯ মার্চ, ২০০৬) ছিলেন পূর্ব পাকিস্তানে (বর্তমানে বাংলাদেশ) সংঘটিত ভাষা আন্দোলনের অন্যমত সক্রিয় কর্মী। তিনি একজন সক্রিয় রাজনীতিবিদ এবং বাংলাদেশের প্রধান রাজনৈতিক দলগুলোর সাথে কাজ করেছেন। ১৯ মার্চ ২০০৬ সালে ঢাকায় তিনি মৃত্যুবরণ করেন।

প্রাথমিক জীবন 
কাজী গোলাম মাহবুব বরিশাল জেলার গৌরনদী থানার কসবা গ্রামে জন্মগ্রহণ করেন। তিনি বরিশালের টরকী বন্দর ভিক্টোরী মাধ্যমিক বিদ্যালয় থেকে ১৯৪২ খ্রিষ্টাব্দে ম্যাট্রিকুলেশন পাশ করেন এবং পরবর্তীতে তিনি কলকাতার ইসলামিয়া কলেজে শিক্ষা অর্জনের জন্য গিয়েছিলেন। ১৯৪৬ সালে কলেজের ছাত্র পরিষদে তিনি ভিপি নির্বাচিত হন।

১৯৪৮ খ্রিষ্টাব্দে তিনি ঢাকা বিশ্ববিদ্যালয়ে এলএলএম ছাত্র হিসেবে আইন পরিষদে ভর্তি হন।

ভাষা আন্দোলন ও কর্মজীবন 
কর্মজীবনে তিনি বাংলাদেশ সুপ্রিম কোর্টের একজন সিনিয়র এডভোকেট ছিলেন।

১৯৪৮ খ্রিষ্টাব্দে তিনি শেখ মুজিবুর রহমান, খালেক নওয়াজ খান, শামসুল হক সহ অন্যান্য ছাত্রনেতাদের সাথে ভাষা আন্দোলনে অংশগ্রহণ করেছিলেন। এই সময় তিনি ছাত্র অ্যাকশন কমিটি যোগ দিয়েছিলেন যে কারণে তাকে গ্রেপ্তার করা হয়েছিল। ১৯৪৮ খ্রিষ্টাব্দে তিনি ঢাকা বিশ্ববিদ্যালয়ে ধর্মঘটে সহায়তা করার জন্য গ্রেপ্তার হন।

কাজী মাহবুব আওয়ামী লীগ তথা আওয়ামী মুসলিম লীগ-এর একজন প্রতিষ্ঠাতা সদস্য। ৩০ জানুয়ারি ১৯৫২ যখন, সর্বদলীয় কেন্দ্রীয় রাষ্ট্রভাষা কর্মীপরিষদ প্রতিষ্ঠিত হয়, কাজী মাহবুবকে সেটার আহ্বায়ক হিসাবে নির্বাচিত করা হয়েছিল। ১৯৫২ খ্রিষ্টাব্দের ২১ ফেব্রুয়ারির আমতলা সভায় কাজী মাহবুব উপস্থিত ছিলেন এবং ১৪৪ ধারা ভঙ্গ করে সমাবেশে যোগদান করেন।‌ পরে, তিনি গ্রেফতার হন এবং এক বছর কারাগারে অতিবাহিত করেন।

১৯৬০ খ্রিষ্টাব্দের গর্ণ-অভ্যূত্থানের সময় তিনি মাওলানা ভাসানীর ন্যাশনাল আওয়ামী পার্টির একজন কেন্দ্রীয় নেতা হিসাবে সক্রিয় ভূমিকা রেখেছেন। স্বাধীনতা-উত্তর বাংলাদেশে তিনি রাষ্ট্রপতি জিয়াউর রহমান-এর সঙ্গে সম্পৃক্ত হন এবং জাতীয়তাবাদী রাজনীতিতে অংশগ্রহণ করেন। তিনি বিএনপির ভাইস চেয়ারম্যান ছিলেন।

১৯৯৩-৯৪ সালে তিনি বাংলাদেশ সুপ্রিম কোর্ট আইনজীবী সমিতির সভাপতি নির্বাচিত হন।

সম্মাননা 
 প্রিন্সিপাল আবুল কাসেম রাষ্ট্রভাষা স্বর্ণপদক (১৯৯৩)
 জাতীয়তাবাদী সাংস্কৃতিক জোট পদক (১৯৯৮)
 তমদ্দুন মজলিশের মাতৃভাষা পদক (২০০০)
 একুশে পদক (২০০২)
 বাংলাদেশ আওয়ামী লীগের ভাষা সৈনিক পদকে (২০০২)

তার সম্মানে ধানমন্ডি আবাসিক এলকার ১০ নম্বর সড়কটিকে ভাষাসৈনিক কাজী গোলাম মাহবুব সড়ক হিসাবে নামকরণ করা হয়।

২০০২ সালে গৌরনদী উপজেলা সদরে উপজেলা পরিষদের প্রধান সড়কে ভাষাসৈনিক কাজী গোলাম মাহবুব ট্রাস্টের অর্থায়নে “ভাষা সৈনিক কাজী গোলাম মাহবুব তোরণ” নির্মাণ করা হয়। ২০১৫ সালে তোরণটি ভেঙে ফেলা হয়েছে।

কাজী গোলাম মাহবুব এর স্মৃতিরক্ষায় ২০০৭ সালে সরকার তার নিজ জন্মস্থান গৌরনদী উপজেলা চত্বরকে 'ভাষাসৈনিক কাজী গোলাম মাহবুব চত্বর' নামকরণ করেন।

তথ্যসূত্র 

১৯২৭-এ জন্ম
২০০৬-এ মৃত্যু
বাংলাদেশ জাতীয়তাবাদী দলের রাজনীতিবিদ
মওলানা আজাদ কলেজের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
একুশে পদক বিজয়ী
ভাষা আন্দোলনে একুশে পদক বিজয়ী
বরিশাল জেলার ব্যক্তি
বাংলাদেশ আওয়ামী লীগের রাজনীতিবিদ
মৌলানা আজাদ কলেজের প্রাক্তন শিক্ষার্থী
রাল্ফ এম. স্টেইনম্যান

রাল্ফ মারভিন স্টেইনম্যান (জন্ম: জানুয়ারী ১৪, ১৯৪৩ – মৃত্যু: সেপ্টেম্বর ৩০, ২০১১) একজন নোবেল বিজয়ী চিকিৎসাবিজ্ঞানী।

শিক্ষাজীবন 
স্টেইনম্যান ম্যাকগিল বিশ্ববিদ্যালয় থেকে ব্যাচেলর অব সায়েন্স এবং হার্ভার্ড বিশ্ববিদ্যালয় থেকে ডক্টর অব মেডিসিন ডিগ্রি অর্জন করেন।

তথ্যসূত্র 

১৯৪৩-এ জন্ম
হার্ভার্ড বিশ্ববিদ্যালয়ের প্রাক্তন শিক্ষার্থী
ম্যাকগিল বিশ্ববিদ্যালয়ের প্রাক্তন শিক্ষার্থী
২০১১-এ মৃত্যু
চিকিৎসাবিজ্ঞানে নোবেল পুরস্কার বিজয়ী
কানাডীয় নোবেল বিজয়ী
কোষ জীববিজ্ঞানী
নিউ ইয়র্কে ক্যান্সারে মৃত্যু
অগ্ন্যাশয়ের ক্যান্সারে মৃত্যু
হার্ভার্ড মেডিক্যাল স্কুলের প্রাক্তন শিক্ষার্থী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য